Busbestuurder kritiek ná ses skote | Maroela Media
Busbestuurder kritiek ná ses skote
'n 30-jarige busbestuurder van Kaapstad het deur die nag om sy lewe geveg in 'n Kaapse hospitaal nadat hy ses keer geskiet is.
Sers. Noloyiso Rwexana, woordvoerder van die polisie, het gesê 'n saak van poging tot moord word ondersoek nadat die man verskeie skietwonde opgedoen het in Mitchells Plain.
Brett Herron, burgemeesterskomiteelid vir vervoer en stedelike ontwikkeling, het in 'n verklaring gesê die stad is hartseer en geskok oor dié onlangse aanval.
"Die busbestuurder is ses keer geskiet net voor hy Donderdag omstreeks 19:30 die depot binnegegaan het," het Herron gesê.
Bronwen Dyke-Beyer, woordvoerder van die Golden Arrow- busdienste, het gesê die man is in 'n kritieke toestand na die hospitaal gehaas. "Hy is sedertdien gestabiliseer en ons is so dankbaar vir die mediese span se pogings reg deur die aand."
Dyke-Beyer het gesê die motief vir die aanval is onbekend, maar dat hulle nou met die polisie saamwerk. "Ons versoek enigiemand met inligting om asseblief na vore te kom."
Parys-boere: Verhoor verloop nou só
'Hof skep verwarring oor vuurwapens'
So loop elke 2de skelm met wapens rond sonder lesensies
terwyl die anc wettige vuurwapen eienaars met str.nt soos lisensies wat elke vyfjaar hernieu moet word, ontwapen. die huidige polisiemag is nie gebore in staat om hulleself te beceilig nie, maar verantwoordelike vuurwapeneienaars moet vuurwapens gaan inhandig sodat polisie kan toekyk hoe booswigte dit voor hulle oë uit polisie kluise buit om misdaad mee te pleeg.